bluuebunny/crossref_metadata_2025 huggingface dataset:
Ο Χριστός Πάσχων στα μαθηματάρια του 18ου αι. μ.Χ. και η πρώτη ελληνική έκδοση του έργου (1846)
Authors: Καρασαββίδης Κώστας
Published: October 2016

Η αποδιδόμενη στον Γρηγόριο Ναζιανζηνό βυζαντινή τραγωδία Χριστός Πάσχων έχει κατά καιρούς απασχολήσει αρχαιοελληνιστές, βυζαντινολόγους, θεολόγους και θεατρολόγους, αποδεικνύοντας την θεματική ευρύτητα και την ιδιαίτερη σπουδαιότητα του ίδιου του κειμένου. Για πρώτη φορά εξετάζεται η εκπαιδευτική διάσταση του κειμένου, το οποίο προσεγγίζεται μέσω της πρώτης ελληνικής έκδοσης του Θ. Χοϊδάν (1846). Με αφετηρία την έντυπη έκδοση και τις πολύτιμες πληροφορίες που αυτή μας διασώζει για την εκπαιδευτική κατάσταση μετεπαναστατικά, αλλά και τη φιλοσοφία των διδασκόντων, όπως αυτή προκύπτει μέσω της αναφοράς σε αντίστοιχες πρακτικές προεπαναστατικά, μελετήθηκαν 8 μαθηματάρια (χειρόγραφα σχολικής χρήσης) του 18ου αι. μ.Χ. που διασώζουν το κείμενο. Από τη μελέτη των χειρόγραφων πηγών και την αξιοποίηση χρονολογικών και γλωσσικών ενδείξεων, εντοπίστηκε το πρότυπο από το οποίο αντιγράφουν το κείμενό τους τόσο οι γραφείς όσο και ο Χοϊδάν, δικαιολογήθηκε η μικρή εκπροσώπηση του έργου στα μαθηματάρια της περιόδου και φαίνεται να επιβεβαιώνονται όσα γράφει ο Χοϊδάν περί διδασκαλίας στα μέσα του 19ου αι. μ.Χ. Επιπλέον, αποσυνδέθηκε το κείμενο από τις όποιες θεατρικές πρακτικές, καθώς δεν εντοπίστηκε κανένα στοιχείο που να παραπέμπει σε κάποιο παραστασιακό γεγονός, ενώ συνεπακόλουθα αποσυνδέθηκε και από τις αντίστοιχες θεατρικές πρακτικές των ιησουιτικών ταγμάτων που δραστηριοποιούνταν εκπαιδευτικά στον ίδιο χώρο κατά τον 18ο αι. μ.Χ.
Ταξιδεύοντας μέσα από την Τέχνη: Μια διδακτική προσέγγιση στο Μάθημα της Γλώσσας.
Authors: Καρέλα Γεωργία
Published: October 2016

Η ολόπλευρη ανάπτυξη της προσωπικότητας του ατόμου αποτελεί έναν από τους βασικούς σκοπούς της εκπαίδευσης. Η αξιοποίηση έργων Τέχνης μπορεί να βοηθήσει στην επίτευξη του παραπάνω στόχου.

Μέσω της επαφής με διαφορετικές μορφές Τέχνης, όπως η ζωγραφική, ο κινηματογράφος, το θέατρο, η μουσική κ.ά. οι μαθητές μπορούν να διδαχτούν, να ευαισθητοποιηθούν πάνω σε διάφορα θέματα και να αποκτήσουν κριτική σκέψη.

Στην παρούσα εργασία θα παρουσιαστεί μια διδακτική προσπάθεια  που υλοποιήθηκε σε μαθητές της Α΄ Τάξης του Δημοτικού Σχολείου και αφορούσε στην κατανόηση του θέματος της σχέσης του ανθρώπου με το περιβάλλον μέσω πινάκων ζωγραφικής με αφορμή την ενότητα στο μάθημα της Γλώσσας «Το κοχύλι».
Η δυνατότητα εκπαίδευσης παιδιών στο φάσμα του αυτισμού στο γενικό πρωτοβάθμιο σχολείο. Μειονεκτήματα-Πλεονεκτήματα-Προκλήσεις-Προοπτικές.
Authors: Κασίδης Δημήτριος
Published: October 2016

Η παρούσα εισήγηση παρουσιάζει τη δυνατότητα εκπαίδευσης παιδιών στο φάσμα του αυτισμού στο γενικό πρωτοβάθμιο σχολείο. Οι περιπτώσεις που εμπίπτουν στο φάσμα του αυτισμού τυγχάνουν σημαντικών διαφορών βαθμού και σοβαρότητας. Η a priori θετική ή αρνητική στάση των εκπαιδευτικών στην παρουσία παιδιών στο φάσμα του αυτισμού στο γενικό πρωτοβάθμιο σχολείο εγκυμονεί κινδύνους, τόσο για την εκπαιδευτική πορεία και κοινωνική προσαρμογή των παιδιών αυτών, όσο και των υπολοίπων παιδιών. Εισαγωγικά θα παρουσιαστεί η αναπτυξιακή διαταραχή του αυτιστικού φάσματος, ώστε να δοθεί η δυνατότητα εξαγωγής συμπερασμάτων ως προς το ποιες περιπτώσεις δύναται να έχουν λόγο ύπαρξης στη δομή του γενικού πρωτοβάθμιου σχολείου και ποιες όχι. Στη συνέχεια θα παρουσιαστούν τα μειονεκτήματα και τα πλεονεκτήματα που έχει για τα παιδιά στο φάσμα του αυτισμού η παρουσία τους στο γενικό σχολείο έναντι του ειδικού καθώς και η επίδραση που μπορεί να έχει η παρουσία των παιδιών αυτών στα υπόλοιπα παιδιά. Θα αναζητηθούν τα ελλείμματα της εκπαιδευτικής πολιτικής ως προς την ενσωμάτωση των παιδιών αυτών καθώς και το πώς αυτά αντανακλώνται στην εκπαιδευτική πράξη. Μέσω της ανασκόπησης της βιβλιογραφίας θα αναζητηθούν οι στάσεις των εκπαιδευτικών έναντι της τοποθέτησης ή μη παιδιών στο φάσμα του αυτισμού στο γενικό σχολείο, ενώ θα τεθούν και οι προκλήσεις που παρουσιάζει για τον εκπαιδευτικό τόσο η παρουσία ενός παιδιού στο αυτιστικό φάσμα στην τάξη του, όσο και η δυνατότητα εκπαίδευσής του ταυτόχρονα με τα άλλα παιδιά. Τέλος, θα διερευνηθούν οι προοπτικές για την εκπαίδευση των παιδιών στο φάσμα του αυτισμού στο γενικό πρωτοβάθμιο σχολείο στην οπτική της συμπεριληπτικής εκπαίδευσης όπου η διαφορετικότητα οφείλει και πρέπει να αποτελεί αναπόσπαστο μέρος του συνόλου και όχι δείγμα περιθωριοποίησης έναντι αυτού.
Το Αρχαίο ελληνικό δράμα ως εργαλείο ενίσχυσης του Κριτικού Στοχασμού
Authors: Κωσταρά Ευφροσύνη
Published: October 2016

Η παρούσα εργασία αποτελεί μέρος διδακτορικής διατριβής που βρίσκεται σε εξέλιξη και αφορά στη διδακτική αξιοποίηση του αρχαίου ελληνικού δράματος για την ενίσχυση της κριτικής σκέψης των μαθητών. Ειδικότερα, παρακάτω γίνεται αναφορά στην έννοια της κριτικής σκέψης, στο ρόλο της λογοτεχνίας για την ενίσχυση αυτής, ενώ ιδιαίτερη έμφαση δίνεται στην αξιοποίηση της αρχαίας ελληνικής τραγωδίας ως είδος κειμένου που μπορεί να συμβάλει προς αυτήν την κατεύθυνση. Μελέτη περίπτωσης αποτελεί η Αντιγόνη του Σοφοκλή, έργο που διδάσκεται στη Β τάξη του Λυκείου, με σημείο αναφοράς στίχους όπου εντοπίζεται η σύγκρουση γραπτού και άγραφου νόμου.
Δεύτερη Ανάγνωση
Authors: Οικονόμου Καλλιόπη , Γκλεζάκου Μαρία
Published: October 2016

Στην έρευνα αυτή επιχειρείται μία ανάγνωση σε δεύτερο επίπεδο, των προσδοκιών και συναισθημάτων παιδιών που προσήλθαν στο Κέντρο Παιδοψυχικής Υγιεινής –ΠΕΔΥ για αξιολόγηση δυσκολιών μάθησης. Διερευνήθηκαν οι επιθυμίες, τα κίνητρα, η στάση απέναντι στη μάθηση, η αυτοαντίληψη, ο ρόλος τους στην οικογένεια και συσχετίσθηκαν με τις προσδοκίες και την αντίληψη των γονέων τους. Ως μέσο διερεύνησης χρησιμοποιήθηκαν οι προβολικές δοκιμασίες, «Γράψε τρία κατορθώματα και τρεις ευχές για σένα». Η συσχέτιση των στοιχείων, συνυπολογίζοντας τα αποτελέσματα της παιδαγωγικής/ψυχολογικής αξιολόγησης και το κοινωνικό ιστορικό, συνέβαλε στην γνώση της συνολικής εικόνας του παιδιού, στην κατανόηση του ρόλου του στην οικογένεια και στην αντίληψη των δυσλειτουργιών της. Τα στοιχεία αξιοποιήθηκαν στην ανακοίνωση των αποτελεσμάτων της διάγνωσης στους γονείς, εκ μέρους των ειδικών, με σκοπό τη διασαφήνιση του προβλήματος, των παραγόντων που εμπλέκονται, με στόχο την επαναδιατύπωση του, την καλύτερη αποδοχή και τον σχεδιασμό των κατάλληλων ενεργειών για την αντιμετώπιση του. Σε 40 παιδιά καταγράφηκαν οι ευχές, τα επιτεύγματά και συσχετίσθηκαν με το φύλο, την τάξη φοίτησης, το αίτημα των γονέων τους, τη διάγνωση και το κοινωνικοοικονομικό επίπεδο της οικογένειας.
Συμβουλευτική υποστήριξη παιδιών με μαθησιακές δυσκολίες και των οικογενειών τους
Authors: Γάκη Ανδρονίκη , Πολυχρόνη Φωτεινή , Αντωνίου Αλέξανδρος-Σταμάτιος
Published: October 2016

Στόχος της παρούσας εργασίας είναι να αναδείξει το σημαντικό ρόλο της συμβουλευτικής υποστήριξης σε ατομικό και ομαδικό επίπεδο τόσο προς τα ίδια τα παιδιά με μαθησιακές δυσκολίες όσο και προς τις οικογένειές τους συνολικά. Συγκεκριμένα, έχει βρεθεί ότι τα παιδιά με μαθησιακές δυσκολίες αντιμετωπίζουν αδυναμίες όχι μόνο σε γνωστικό, αλλά και σε κοινωνικό και συναισθηματικό επίπεδο. Συχνά, παρουσιάζουν χαμηλή αυτοεκτίμηση, χαμηλή αυτοαποτελεσματικότητα, βιώνουν έντονο στρες και εκδηλώνουν επιθετική συμπεριφορά, ενώ η συνολική τους εικόνα επηρεάζει τη σχολική επίδοση και την ακαδημαϊκή τους πορεία. Για το λόγο αυτό, θεωρείται ιδιαίτερα σημαντικός ο ρόλος της ενημέρωσης και πληροφόρησης των γονέων, αλλά και της πρόληψης των μαθησιακών δυσκολιών ήδη από τις πρώτες τάξεις του σχολείου. Επιπλέον, κρίνεται αναγκαία η συμβουλευτική υποστήριξη, που θα παρέχεται διεπιστημονικά και ολιστικά στα παιδιά αυτά και τους γονείς τους, καθώς μπορεί να συμβάλλει στη μείωση των επιπέδων στρες, στην αντιμετώπιση της ματαίωσης, της απογοήτευσης και της αίσθησης της αποτυχίας. Τέλος, είναι σαφές ότι η παροχή ατομικής ή και ομαδικής συμβουλευτικής λειτουργεί θετικά, καθώς ενισχύει την ψυχική ανθεκτικότητα του παιδιού και βελτιώνει κατ’ ουσίαν την ψυχική υγεία όλων των μελών της οικογένειας.
Υποστήριξη μαθητών με μαθησιακές δυσκολίες: Στρατηγικές μάθησης και μελέτης
Authors: Γάκης Κωνσταντίνος , Καμπυλαυκά Χριστίνα , Πολυχρόνη Φωτεινή
Published: October 2016

Οι μαθησιακές δυσκολίες συνιστούν μια από τις συχνότερες διαταραχές μάθησης που συναντώνται στο χώρο της εκπαίδευσης, καθώς αφορούν περίπου στο 7% του μαθητικού πληθυσμού. Η εμφάνισή τους συνοδεύεται από σημαντικές δυσκολίες στο γνωστικό, μαθησιακό και ψυχοκοινωνικό τομέα. Πιο συγκεκριμένα, αναφορικά με το γνωστικό και μαθησιακό τομέα, οι μαθητές αυτοί εμφανίζουν σημαντικά ελλείμματα ως προς την αναγνωστική ικανότητα, την κατανόηση κειμένου και το γραπτό λόγο. Στόχος της παρούσας εργασίας είναι η παρουσίαση αποτελεσματικών μεθόδων υποστήριξης μαθητών σχολικής ηλικίας με μαθησιακές δυσκολίες σε θέματα αναγνωστικής κατανόησης και παραγωγής γραπτού λόγου. Αναλυτικότερα, θα παρουσιαστούν στρατηγικές μάθησης μέσω των οποίων διευκολύνεται η επεξεργασία του υπό μελέτη υλικού και καθίσταται εφικτή η κατανόηση γραπτού κειμένου. Ιδιαίτερη έμφαση δίνεται στο ρόλο των γνωστικών και μεταγνωστικών στρατηγικών για μια αποτελεσματική παρέμβαση. Επιπροσθέτως, αναφέρονται μέθοδοι υποστήριξης για την παραγωγή γραπτού λόγου, και παράλληλα παρουσιάζονται μνημονικές τεχνικές, απαραίτητες για την ενίσχυση των μαθητών αυτών. Τέλος, αναφέρονται τα αποτελέσματα σχετικών ερευνών που αναδεικνύουν τη σημασία των στρατηγικών μάθησης και τα οφέλη τους στην εκπαιδευτική κοινότητα και κυρίως στους μαθητές με δυσκολίες μάθησης.
Πρώιμο ψυχικό τραύμα και επιδράσεις σε παραμέτρους της ψυχοκοινωνικής προσαρμογής κατά την φοιτητική ζωή
Authors: Αντωνοπούλου Ζωή
Published: October 2016

Ως τραυματική μπορεί να οριστεί μία εμπειρία που βιώνεται από το άτομο ως απειλητική, σε σωματικό ή σε ψυχολογικό επίπεδο, σε ατομικό ή σε ευρύτατα συλλογικό επίπεδο. Η τραυματική εμπειρία επιφέρει μία συχνά ολοκληρωτική μεταβολή στον τρόπο πρόσληψης του κόσμου. Το άγχος είναι η σύνθετη ψυχοσωματική κατάσταση η οποία επέρχεται όταν το περιβάλλον προβάλλει αυξημένες απαιτήσεις από το άτομο. Η αναβλητικότητα είναι η συνειδητή ή μη αναβολή των υποχρεώσεων μέχρις ότου να καταστούν επείγουσες. Η παρουσίαση αναφέρεται στα ευρήματα έρευνας που πραγματοποιήθηκε στο πλαίσιο εκπόνησης διδακτορικής διατριβής. Σκοπός της έρευνας ήταν να μελετηθεί η ύπαρξη παιδικού τραύματος και η επίδραση που αυτό έχει στην εμφάνιση άγχους, αναβλητικότητας και άλλων παραγόντων ψυχοκοινωνικής προσαρμογής. Το δείγμα της έρευνας αποτέλεσαν 600 προπτυχιακοί και μεταπτυχιακοί φοιτητές του Πανεπιστημίου Αθηνών και του Παντείου Πανεπιστημίου.  Τα συμπεράσματα συνηγορούν με την υπάρχουσα βιβλιογραφία στο ότι η ύπαρξη τραυματικής εμπειρίας σχετίζεται στενά με αυξημένα επίπεδα άγχους και αναβλητικότητας.
Το διδακτικό παιχνίδι ως μέσον γνωστικής ανάπτυξης παιδιών με ήπιες δυσκολίες μάθησης ηλικίας 4-8 ετών
Authors: Καραμπατζάκη Ζωή , Σαρρής Δημήτρης
Published: October 2016

Σκοπός της παρούσας έρευνας είναι να διερευνήσουμε εάν το διδακτικό παιχνίδι λειτουργεί ως μέσο γνωστικής ανάπτυξης παιδιών ηλικίας 4-8 ετών που εμφανίζουν ήπιες δυσκολίες μάθησης. Το δείγμα της έρευνάς μας αποτέλεσαν είκοσι παιδιά ηλικίας 4-8 ετών τα οποία παρουσιάζουν ήπιες δυσκολίες μάθησης, όπως αυτές αξιολογήθηκαν από τα ΚΕΔΔΥ.  Τα παιδιά χωρίστηκαν σε δύο ομάδες των 10. Στη μια ομάδα επιλέξαμε να διδάξουμε (εφαρμόσουμε) μια σειρά από διδακτικά παιχνίδια (πειραματική ομάδα), ενώ στην άλλη ομάδα όχι (ομάδα ελέγχου). Το αναπτυξιακό επίπεδο όλων των παιδιών της κάθε ομάδας ήταν περίπου ισότιμο, σύμφωνα με την αξιολόγηση των ΚΕΔΔΥ.    Εργαλείο της έρευνάς μας αποτέλεσε μια σειρά από διδακτικά παιχνίδια που εφαρμόσαμε. Ορισμένα από τα παιχνίδια  αυτά χρησιμοποιήθηκαν και ως μέσο αξιολόγησης των στόχων μας πριν και μετά την εφαρμογή τους. Η  ίδια η δομή τους προσφέρεται για αυτού του είδους την αξιολόγηση. Η ομάδα ελέγχου αντίστοιχα αξιολογήθηκε χωρίς να γίνει καθόλου η εφαρμογή παρόμοιων παιχνιδιών. Τα αποτελέσματα του ελέγχου καταγράφονταν σε μια αυτοσχέδια κλείδα παρατήρησης. Τα διδακτικά παιχνίδια που εφαρμόστηκαν, διδάχτηκαν κατά τη ροή του ημερήσιου προγράμματος, με διάφορους τρόπους και η εφαρμογή τους διήρκεσε περίπου 5 μήνες.
Επίπεδα επαγγελματικής δέσμευσης και ικανοποίησης σε σχέση με τους μηχανισμούς αντιμετώπισης ψυχοπιεστικών καταστάσεων σε Έλληνες εκπαιδευτικούς γενικής και ειδικής αγωγής
Authors: Μουρκογιάννη Κρυσταλλία , Αντωνίου Αλέξανδρος-Σταμάτιος
Published: October 2016

Το επάγγελμα του εκπαιδευτικού έχει αποδειχθεί ως κατεξοχήν στρεσογόνο και ιδιαίτερα κατά τα τελευταία χρόνια στην Ελλάδα καθώς οι αλλαγές στο εκπαιδευτικό σύστημα εξαιτίας της δυσμενούς οικονομικής συγκυρίας έχουν επιδεινώσει σε σημαντικό βαθμό τις υπάρχουσες εργασιακές συνθήκες. Ωστόσο, η επαγγελματική δέσμευση που ως συμπεριφορά στο χώρο εργασίας βρίσκεται στον αντίποδα της επαγγελματικής εξουθένωσης δημιουργεί αισιοδοξία καθώς χαρακτηρίζει εκπαιδευτικούς οι οποίοι νιώθουν την ανάγκη να βοηθούν τους μαθητές τους ώστε εκείνοι να εξελίσσονται. Επιπροσθέτως, η ανάγκη αυτή συνιστά ένα ισχυρό εσωτερικό κίνητρο για τους ίδιους. Βασικό στόχο της παρούσας εισήγησης αποτελεί η διερεύνηση των επιπέδων επαγγελματικής δέσμευσης και ικανοποίησης των εκπαιδευτικών σε συνάρτηση με τους τρόπους αντιμετώπισης δύσκολων εργασιακών καταστάσεων και μάλιστα όσον αφορά συγκεκριμένες δημογραφικές παραμέτρους. Το δείγμα αποτελείτο από 223 εκπαιδευτικούς που εργάζονταν σε σχολεία ειδικής και γενικής αγωγής Πρωτοβάθμιας εκπαίδευσης, τόσο στην περιοχή της πρωτεύουσας όσο και στην περιφέρεια και οι οποίοι κλήθηκαν να συμπληρώσουν σχετικό ερωτηματολόγιο με τις αντίστοιχες κλίμακες. Συνοπτικά, από τα ευρήματα της έρευνας φάνηκε ότι η εργασιακή εμπειρία και η ηλικία παρουσιάζουν θετική συσχέτιση με τα υψηλά επίπεδα της επαγγελματικής δέσμευσης. Επιπλέον, η τρέχουσα κοινωνικο-οικονομική συγκυρία φαίνεται να έχει επιδράσει στο βαθμό της επαγγελματικής ικανοποίησης των εκπαιδευτικών ο οποίος κυμάνθηκε σε μεσαία επίπεδα στο σύνολο του δείγματος. Τέλος, η πλειοψηφία των εκπαιδευτικών δήλωσε ότι το οικογενειακό περιβάλλον αποτελεί καταφύγιο γι αυτούς από την ένταση της εργασίας τους συνιστώντας το συνηθέστερα χρησιμοποιούμενο μηχανισμό αντιμετώπισης του στρες μαζί με την αναζήτηση κοινωνικής υποστήριξης και τη λογική σκέψη. 
Η Σημασία του παιχνιδιού στη διδασκαλία της ανάγνωσης: Απόψεις νηπιαγωγών
Authors: Κωστοπούλου Αγγελική
Published: October 2016

Τα ευρήματα της μελέτης υπέδειξαν ότι οι νηπιαγωγοί στους ιδιωτικούς παιδικούς σταθμούς χρησιμοποιούν το παιχνίδι και το περιβάλλον για να ενισχύσουν την έμμεση διδασκαλία της ανάγνωσης, ως μέρους ενός ολιστικού προγράμματος. Αντίθετα όσοι νηπιαγωγοί που δουλεύουν σε τμήματα νηπιαγωγείου που υπάγονται σε δημόσια σχολεία, και νηπιαγωγοί που δουλεύουν σε Reception Classes σε δημόσια δημοτικά σχολεία, αν και αποδέχονται την σημασία της ελεύθερης έκφρασης μέσω του παιχνιδιού, είναι αντιμέτωποι με απαιτήσεις που σχετίζονται με την επίτευξη συγκεκριμένων διδακτικών στόχων. Αυτές οι διαφορές στους ρόλους των νηπιαγωγών, φαίνεται να σχετίζονται με σημαντικές διαφορές ανάμεσα στις πεποιθήσεις και τις πρακτικές που ακολουθούν στη διδασκαλία της ανάγνωσης.

 

 
Η χρήση της Ευκλείδειας Γεωμετρίας στην επίλυση προβλημάτων Φυσικής
Authors: Μπαραλής Γεώργιος , Πατσαλιάς Μιχάλης
Published: October 2016

Είναι παλιά αλλά και αντικειμενική η αντίληψη ότι οι Φυσικές Επιστήμες και η διδασκαλία τους είναι άμεσα και πολύπλευρα συνδεδεμένες με τα Μαθηματικά. Πολλά χρόνια τώρα γίνεται συζήτηση για τη σπουδαιότητα του ουσιαστικού και ενεργητικού συσχετισμού μεταξύ των δύο αυτών επιστημών χωρίς όμως να έχει γίνει κάτι ιδιαίτερα αποτελεσματικό στην κατεύθυνση αυτή. Οι διδάσκοντες των Φυσικών Επιστημών, ειδικότερα στα σχολεία της Μέσης Εκπαίδευσης, αναγνωρίζουν ότι οι μαθητές τους δεν έχουν πάντα την κατάλληλη μαθηματική υποδομή για να διδαχθούν τη Φυσική. Τις περισσότερες φορές μάλιστα την αποκτούν ετεροχρονισμένα στο μάθημα των Μαθηματικών αφού ήδη όμως την έχουν διδαχθεί υποχρεωτικά για τις ανάγκες του μαθήματος της Φυσικής.

Στην εργασία αυτή θα προσπαθήσουμε να αποδείξουμε την αναγκαιότητα της γνώσης και τον τρόπο χρήσης της Ευκλείδειας Γεωμετρίας στην επίλυση προβλημάτων που αφορούν το Ηλεκτρικό πεδίο.
Προσβάσιμο Εκπαιδευτικό και Εποπτικό Υλικό για Μαθητές με Ελαφριά και Μέτρια Νοητική Αναπηρία: η περίπτωση των σχολικών εγχειριδίων Α΄ και Β ΄Δημοτικού
Authors: Γελαστοπούλου Μαρία
Published: October 2016

Στο πλαίσιο υλοποίησης της διεθνούς σύμβασης του ΟΗΕ για τα δικαιώματα των ατόμων με αναπηρία, το ΄σύγχρονο σχολείο οφείλει να διαμορφώνει εκπαιδευτικά περιβάλλοντα που ανταποκρίνονται στη διαφορετικότητα των μαθητών παρέχοντας διαφοροποιημένα μέσα και υλικά, εκπαιδευτικές διαδικασίες και περιεχόμενο διδασκαλίας που προάγουν τη συμμετοχή όλων των μαθητών και την πρόσβαση στο Αναλυτικό Πρόγραμμα Σπουδών αποσκοπώντας στην άρση των ανισοτήτων και του αποκλεισμού. Ιδιαίτερα τα σχολικά εγχειρίδια ως βασικό μέσο πρόσβασης στη γνώση είναι απαραίτητο να είναι προσβάσιμα από όλους τους μαθητές συμπεριλαμβανομένων και αυτών με αναπηρία. Ειδικότερα στην περίπτωση των μαθητών με νοητική αναπηρία, είναι σκόπιμο να ακολουθούνται οι αρχές απλοποίησης του περιεχομένου αξιοποιώντας την εικόνα και τη μεταγραφή σε κείμενο με λόγο απλό, χωρίς μεταφορές και αφηρημένες έννοιες που το καθιστούν δυσνόητο. Στόχος της παρούσας εργασίας είναι η παρουσίαση των προσβάσιμων σχολικών εγχειριδίων Α΄ και Β΄ δημοτικού από μαθητές με νοητική αναπηρία που αναπτύχθηκαν από το Ινστιτούτο Εκπαιδευτικής Πολιτικής. Αξιοποιήθηκαν οι αρχές της μεθόδου easy to read (κείμενο για όλους). Για την αποτελεσματική χρήση των εγχειριδίων προβλέπεται η επιμόρφωση των εκπαιδευτικών. Το προσβάσιμο υλικό καλύπτει τις ανάγκες των μαθητών με νοητική αναπηρία πανελλαδικά. Επιπλέον, μπορεί να αξιοποιηθεί από μαθητές χωρίς αναπηρίες ή με άλλου είδους ιδιαιτερότητες.
Σχολικά εγχειρίδια προσβάσιμα από μαθητές με μειωμένη όραση
Authors: Γκυρτής Κωνσταντίνος
Published: October 2016

Οι αρχές της ενταξιακής εκπαίδευσης στοχεύουν στην άρση ανισοτήτων και εμποδίων στην εκπαίδευση. Κρίνεται αναγκαία η ανάπτυξη εκπαιδευτικών περιβαλλόντων, υλικών και μέσων προσβάσιμων από όλους τους μαθητές συμπεριλαμβανομένων και αυτών με μειωμένη όραση (αμβλύωπες). Επειδή οι αμβλύωπες μαθητές δεν έχουν πρόσβαση στο έντυπο εκπαιδευτικό υλικό, το Ινστιτούτο Εκπαιδευτικής Πολιτικής, στο πλαίσιο του έργου «Σχεδιασμός και ανάπτυξη προσβάσιμου εκπαιδευτικού και εποπτικού υλικού για μαθητές με αναπηρίες» προέβη στην μετατροπή των σχολικών εγχειριδίων της Α’ και β’ Δημοτικού, για αμβλύωπες μαθητές με στόχο την υποστήριξή τους και την προώθηση ίσων ευκαιριών εκπαίδευσης. Αντικείμενο της εργασίας αυτής αποτελεί η παρουσίαση των προσαρμοσμένων σχολικών εγχειριδίων για αμβλύωπες μαθητές και της μεθοδολογίας και των προδιαγραφών που ακολουθήθηκαν για την υλοποίηση του έργου. Τα σχολικά εγχειρίδια έχουν διαφοροποιηθεί ώστε τα συστατικά τους μέρη (κείμενο, σχήματα, εικόνες, κ. ά.) να εμφανίζονται μεγεθυμένα. Αναπτύχθηκαν δύο σειρές σχολικών εγχειριδίων με κείμενο μεγέθους 18, 22 και 28 στιγμών της γραμματοσειράς Arial bold. Θα συζητηθούν τα οφέλη προσαρμογής, ώστε όλοι οι εμπλεκόμενοι να κινητοποιηθούν, για να συμμετάσχουν στις διαδικασίες υλοποίησης και χρήσης του υλικού. Τα προσαρμοσμένα σχολικά εγχειρίδια καλύπτουν τις ανάγκες των αμβλυώπων μαθητών πανελλαδικά. Τέλος, το υλικό μπορεί να αξιοποιηθεί από εκπαιδευτικούς, σχολικούς συμβούλους για διδακτικούς και επιμορφωτικούς σκοπούς.
Εκπαιδευτικό υλικό και εφαρμογές για μαθητές με αναπηρία
Authors: Μπούκουρας Κωνσταντίνος
Published: October 2016

Οι σύγχρονες τεχνολογίες που έχουν αναπτυχθεί τα τελευταία χρόνια στον κυβερνοχώρο επιτρέπουν τη δημιουργία πολυμεσικών εφαρμογών που αφενός δίνουν τη δυνατότητα καθολικής πρόσβασης και αφετέρου τα εργαλεία για την κάλυψη των μαθησιακών αναγκών οποιασδήποτε μορφής αναπηρίας. Στόχος του έργου: «Σχεδιασμός και Ανάπτυξη προσβάσιμου εκπαιδευτικού & εποπτικού υλικού για μαθητές με αναπηρίες» είναι η δημιουργία υλικού για την κάλυψη των αναγκών των μαθητών με αναπηρίες. Μέχρι στιγμής έχουν δημιουργηθεί οι εξής βασικές κατηγορίες υλικού: Ψηφιακή βάση λεξικού της Ελληνικής Νοηματικής Γλώσσας που περιλαμβάνει πάνω από 2500 video νοηματικής και που προέκυψε από την επεξεργασία και μετατροπή υλικού από οπτικούς δίσκους σε online μορφή. Ψηφιακό αποθετήριο πολυμεσικού υλικού που δίνει τη δυνατότητας αποθήκευσης βίντεο νοηματικής με υποτίτλους, με κύριο χαρακτηριστικό τη δυνατότητα αναζήτησης λέξεων η φράσεων ανάμεσα στους υπότιτλους και προβολή των αποτελεσμάτων ανά καρέ, για την άμεση σύγκριση των χειρομορφών και εκμάθηση της νοηματικής γλώσσας. Έχουν αναπτυχθεί ιστοσελίδες για την διαδραστική παρουσίαση υλικού με ήχο και εικόνα, όπως στη Σύμβαση του Ο.Η.Ε και στα παραμύθια στη νοηματική. Επιπλέον στην ιστοσελίδα έχει συγκεντρωθεί το υπάρχουν εκπαιδευτικό υλικό απ’ όλες της κατηγορίες αναπηρίες με αναλυτική περιγραφή και υπερσυνδέσμους. Το συγκεκριμένο υλικό είναι διαθέσιμο δωρεάν σε όλους του εμπλεκομένους στη μαθησιακή και εκπαιδευτική διαδικασία.
Ανάπτυξη προσβάσιμου υλικού για την εκπαίδευση στην κινητικότητα, τον προσανατολισμό και την καθημερινή διαβίωση μαθητών με αναπηρία στο σχολείο της γειτονιάς τους
Authors: Τζουβελέκης Παναγιώτης
Published: October 2016

Η αναγκαιότητα της συμπερίληψης μαθητών με αναπηρίες στο σχολείο της γειτονιάς, οδηγεί στη δημιουργία υλικού που ευαισθητοποιεί τους μαθητές στη συνύπαρξη με τη διαφορετικότητα και την ενσωμάτωση των μαθητών με κινητικές δυσκολίες. Σκοπός της μελέτης είναι η ανάπτυξη ειδικού εκπαιδευτικού υλικού για δεξιότητες κινητικότητας, προσανατολισμού και καθημερινής διαβίωσης σε μαθητές Α΄ & Β ΄ τάξης δημοτικού, προσβάσιμο από μαθητές με προβλήματα κινητικότητας. Το υλικό περιλαμβάνει βιβλίο εκπαιδευτικού και με ατομικά και ομαδικά φύλλα εργασιών για τους μαθητές, ενώ υποστηρίζεται και από υλικό σε ψηφιακή μορφή – λογισμικό. Οι ενότητες εκτός των αξιολογητικών δελτίων περιλαμβάνουν τα εξής θέματα: 1) Εγώ και το σώμα μου, 2) Εγώ και οι άλλοι (διαφορετικότητα και δικαιώματα), 3) Τα καταφέρνω μόνος μου: α) Μαθαίνω να φροντίζω τον εαυτό μου, β) Προσανατολίζομαι, γ) Ετοιμάζομαι για να γράψω, 4) Η τάξη μου, 5) Το σχολείο μου, 6) Το σπίτι μου, 7) Η γειτονιά μου. Οι ψηφιακές εκπαιδευτικές εφαρμογές θα ευαισθητοποιήσουν τους μαθητές στην ανάπτυξη στάσεων ζωής όσον αφορά στην αντιμετώπιση ατόμων με αναπηρία, θα διευκολύνουν την εμπέδωση των θεματικών εννοιών με πολλαπλό πολυαισθητηριακό τρόπο (κείμενο, ήχο, αφήγηση, εικόνα, γραφικά, animation), φιλικό και εύχρηστο περιβάλλον με απλή πλοήγηση προσαρμοσμένο στις ανάγκες των μαθητών. Ο προσανατολισμός στον χώρο είναι στενά συνδεδεμένος με το σχήμα του σώματος και o λειτουργικός συντονισμός της αδρής κινητικότητας προετοιμάζει τον ακριβή έλεγχο της λεπτής κινητικότητας με απώτερο σκοπό την κατάκτηση της γραφής που είναι καθοριστικοί παράγοντες για την ανεξαρτητοποίηση των παιδιών της Α΄ & Β΄ Δημοτικού και την ομαλή τους ένταξη στη σχολική κοινότητα.
Συνδιαμορφώνοντας το ‘δημοτικό σχολείο για όλους τους μαθητές’. Εκπαιδευτικές πολιτικές, διδακτικές πρακτικές και κριτικός αναστοχασμός: η περίπτωση του γνωστικού αντικειμένου των Μαθηματικών
Authors: Ημέλλου Όλγα
Published: October 2016

Με την ψήφιση του ν. 3699/2008 και του ν. 4074/2012, η Πολιτεία αναλαμβάνει την υποχρέωση να: «…διασφαλίζει ένα εκπαιδευτικό σύστημα ένταξης, σε όλα τα επίπεδα, …στο οποίο να παρέχονται: εύλογη προσαρμογή, …υποστήριξη στο γενικό εκπαιδευτικό σύστημα και …αποτελεσματικά εξατομικευμένα μέτρα υποστήριξης σε περιβάλλοντα που μεγιστοποιούν την ακαδημαϊκή και κοινωνική ανάπτυξη, σύμφωνα με τους στόχους της πλήρους ενσωμάτωσης». Ο εκπαιδευτικός του γενικού σχολείου, ανταποκρινόμενος στο ρόλο του, υλοποιεί διδακτικές πρακτικές, στα πλαίσια του ισχύοντος για κάθε γνωστικό αντικείμενο Αναλυτικού Προγράμματος Σπουδών. Η παρούσα εισήγηση εστιάζεται στο γνωστικό αντικείμενο των Μαθηματικών. Εξετάζονται οι αποκλίσεις ανάμεσα στο επιδιωκόμενο από την Πολιτεία, το εφαρμοζόμενο από τον εκπαιδευτικό και το κατακτημένο από το μαθητή ΑΠΣ, με στόχο τον κριτικό αναστοχασμό και την κατάθεση ενδεικτικών προτάσεων-λύσεων. Οι λύσεις εμπνέονται από τη φιλοσοφία του Καθολικού Σχεδιασμού με Σκοπό τη Μάθηση -ΚαΣΣΜ (Universal Design for Learning-UDL) και βασίζονται σε πρότυπα (standards) επαγγελματικής ανάπτυξης των εκπαιδευτικών. Τέλος, αναδεικνύεται η αξία της διαμόρφωσης του περιβάλλοντος μάθησης της σχολικής τάξης, με έμφαση στην αναπτυξιακή διεργασία οικοδόμησης της μαθηματικής κατανόησης/γνώσης.
O ρόλος των χαρακτηριστικών της προσωπικότητας (νευρωτισμού, εσωστρέφειας) στο φαινόμενο του σχολικού εκφοβισμού
Authors: Χατζηγεωργίου Σοφία , Αντωνίου Αλέξανδρος-Σταμάτιος
Published: October 2016

Σύμφωνα με τη διεθνή βιβλιογραφία, ο σημαντικός ρόλος της προσωπικότητας στην εκδήλωση του φαινομένου του σχολικού εκφοβισμού έχει διερευνηθεί μέσω του θεωρητικού πλαισίου των τριών παραγόντων (νευρωτισμός, εξωστρέφεια και ψυχωτισμός) κατά Eysenck και του Μοντέλου των Πέντε Μεγάλων Παραγόντων (Βig Five Model) κατά Costa & McCrae, ήτοι: νευρωτισμός, εξωστρέφεια, προσήνεια, ευσυνειδησία και δεκτικότητα στην εμπειρία. Ειδικότερα, από συναφείς μελέτες έχει φανεί ότι οι παράγοντες της προσήνειας και του νευρωτισμού διαδραματίζουν σημαντικό ρόλο στην εκδήλωση περιστατικών σχολικού εκφοβισμού καθώς επίσης και στη γενικότερη εμφάνιση επιθετικής συμπεριφοράς. Η παρούσα εργασία θα επικεντρωθεί στο νευρωτισμό και την εξωστρέφεια ως ψυχολογικά γνωρίσματα τα οποία επιδρούν και διαμορφώνουν την αναπτυσσόμενη προσωπικότητα των παιδιών. Συγκεκριμένα, ο νευρωτισμός αναφέρεται στη γενική συναισθηματική αστάθεια και στην τάση του ατόμου να αναπτύσσει νευρωτική συμπτωματολογία κάτω από ψυχοπιεστικές συνθήκες, όπως άγχος και κατάθλιψη. Η εξωστρέφεια αφορά την ποιότητα και την ένταση της διατομικής αλληλεπίδρασης περιλαμβάνοντας κυρίως διαπροσωπικά χαρακτηριστικά (λεκτική επικοινωνία, αμοιβαιότητα, κοινωνική αλληλεπίδραση). Στον αντίποδα, οι εσωστρεφείς χαρακτήρες εμφανίζονται περισσότερο «συγκρατημένοι» ως προς τις συναισθηματικές τους αντιδράσεις και τις κοινωνικές τους επαφές. Εκτός από το μοντέλο των Πέντε Μεγάλων Παραγόντων θα γίνει αναφορά και στον Κεντρικό Μηχανισμό Αυτοαξιολογήσεων (CSE) και στη σύνδεσή του με το σχολικό εκφοβισμό μέσω των τεσσάρων διαστάσεών του: νευρωτισμός, αυτοεκτίμηση, αυτοαποτελεσματικότητα και έδρα ελέγχου.
Σχέση των Διαταραχών του Αυτιστικού Φάσματος και της Διαταραχής Ελλειμματικής Προσοχής με/χωρίς Υπερκινητικότητα-Βιβλιογραφική Ανασκόπηση
Authors: Διαμαντόπουλος Αναστάσιος , Ζάχου Βασιλική
Published: October 2016

Την τελευταία δεκαετία αυξήθηκε ο αριθμός των ερευνών που ασχολούνται με την επικάλυψη των συνδρόμων ή διαταραχών της ανάπτυξης, κυρίως σε παιδιά. Ειδικότερα, πολλές μελέτες ασχολήθηκαν με τη φαινοτυπική επικάλυψη και τη γενετική σχέση μεταξύ της Διαταραχής Ελλειμματικής Προσοχής με ή χωρίς Υπερκινητικότητα  (ΔΕΠ-Υ) και των Διαταραχών του Αυτιστικού Φάσματος (ΔΑΦ). Σκοπός της παρούσας μελέτης είναι η διερεύνηση της σχέσης των ΔΑΦ και της ΔΕΠ-Υ μέσα από μια ανασκόπηση των σχετικών ερευνών. Οι έρευνες που μελετήθηκαν δείχνουν ότι η ΔΕΠ-Υ συχνά συνυπάρχει με τις ΔΑΦ, ότι συμπτώματα του αυτιστικού φάσματος παρατηρούνται συχνά σε παιδιά με διάγνωση ΔΕΠ-Υ, καθώς και ότι ενδέχεται οι δύο διαταραχές να συνδέονται μεταξύ τους γενετικά. Φαίνεται επομένως ότι υπάρχει υψηλή φαινοτυπική επικάλυψη ανάμεσα στις ΔΑΦ και τη ΔΕΠ-Υ. Με βάση τα ευρήματα αυτά αναδεικνύεται η ανάγκη για αναθεώρηση και αναδιαμόρφωση των πρακτικών διάγνωσης, αξιολόγησης και παρέμβασης σε παιδιά με ΔΕΠ-Υ.
Η Γνωστική Βάση και Αναπαράσταση των ευφυών μαθητών
Authors: Φουστάνα Αγγελική
Published: October 2016

Το επίπεδο γνώσης κάθε ατόμου αποτελεί σημαντικό προσδιοριστικό παράγοντα της υψηλής γνωστικής απόδοσης σε μνημονικά προβλήματα ή σε δραστηριότητες επίλυσης προβλημάτων. Η γνωστική βάση είναι οι γνώσεις που κατέχει ένα άτομο σε ένα συγκεκριμένο πεδίο. Η γνωστική βάση έχει μία σημαντική επίδραση στην επίδοση στα γνωστικά έργα και ερμηνεύει σημαντικό μέρος των αναπτυξιακών και ατομικών διαφορών σε μία ευρεία κλίμακα γνωστικών έργων. Γνωστική αναπαράσταση είναι η δυνατότητα του ατόμου να χρησιμοποιεί τις νοητικές δραστηριότητες και τα σύμβολα, για να απεικονίσει γνωστικές διαδικασίες. Η εξέταση των διαδικασιών της γνωστικής αναπαράστασης και της γνωστικής βάσης μαθητών διαφορετικού νοητικού δυναμικού επικεντρώνεται στην γνωστική συμπεριφορά των ευφυών μαθητών. Πιο συγκεκριμένα, έρευνες μελετούν τις διαφορές των ευφυών και μη ευφυών παιδιών σε διαφορετικά ηλικιακά επίπεδα ως προς την επίλυση γνωστικών έργων και τις μνημονικές διαδικασίες. Γενικό συμπέρασμα είναι ότι υπάρχουν σημαντικές διαφορές στις ομάδες ευφυών και μη ευφυών μαθητών ως προς τη γνωστική βάση και εξειδίκευση και ως προς τις μεθόδους γνωστικής αναπαράστασης. Τα παιδιά που παρουσιάζουν υψηλή απόδοση νοητικής ικανότητας έχουν γρήγορη και εύκολη πρόσβαση σε σχετικές πληροφορίες και είναι ικανά να αντιμετωπίζουν τα γνωστικά προβλήματα με ποιοτικά ξεχωριστούς τρόπους. Οι διαφορές των μαθητών διαφορετικής νοημοσύνης ως προς τον πλούτο της γνωστικής βάσης και τις μεθόδους γνωστικής αναπαράστασης αποδεικνύουν το ανώτατο δυναμικό των ευφυών μαθητών και αποτελούν απαραίτητο γνώμονα στην εκπαιδευτική διαχείρισή τους.
Η σημασία των καλλιτεχνικών δραστηριοτήτων στη ζωή των ατόμων με ειδικές ανάγκες και η αξιοποίηση των εικαστικών στην τάξη από τον εκπαιδευτικό
Authors: Βεργιοπούλου Αθηνά
Published: October 2016

Στην παρούσα εισήγηση αναπτύσσουμε τη σημασία των καλλιτεχνικών δραστηριοτήτων για τα παιδιά με ειδικές ανάγκες, καθώς η ενασχόληση με αυτές είναι ο τρόπος με τον οποίο μπορούν να εξερευνήσουν τον κόσμο και να εξελιχθούν.

Σκοπός μας είναι να επισημάνουμε τις τροποποιήσεις που πρέπει να γίνουν για να μπορέσουν τα παιδιά με ειδικές ανάγκες να συμμετάσχουν στις διάφορες δραστηριότητες και να εξελιχθούν. Όλα τα μικρά παιδιά παίζουν πριν μιλήσουν. Άρα, και τα παιδιά με ειδικές ανάγκες, ακόμη κι αν δεν μπορούν να επικοινωνήσουν με τον απόλυτα αποδεκτό ή συμβατικό τρόπο, μπορούν με το παιχνίδι να κατακτήσουν δεξιότητες και στάσεις που είναι απαραίτητες για την κοινωνική προσαρμογή και συμμετοχή. Σημασία έχει και ο ρόλος του δασκάλου που θα οργανώσει τις παιδαγωγικές δραστηριότητες. Στα πλαίσια αυτά και στηριζόμενοι σε θεωρητικό υπόβαθρο, επισημαίνουμε το πώς μπορούν παιδιά με διαφόρων τύπων διαταραχές να συμμετάσχουν σε δραστηριότητες των εικαστικών, όπως ζωγραφική, κολάζ, κόψιμο με το ψαλίδι και θα παρουσιάσουμε συγκεκριμένα παραδείγματα για κάθε κατηγορία. Αναφερόμαστε επίσης στο πώς μπορούμε να δημιουργήσουμε την «απόλυτα σωστή» αισθητηριακή διατροφή για τα παιδιά αυτά, να τα μάθουμε δηλαδή να αντιδρούν με τον ανάλογο τρόπο στο ανάλογο ερέθισμα. Αν τα παιδιά αυτά εξάγουν άλλο νόημα από ένα συγκεκριμένο αισθητηριακό ερέθισμα, είναι πιθανόν να εμφανίσουν διαταραχές στη συμπεριφορά τους.

Καταλήγουμε, τέλος, στο συμπέρασμα ότι όλοι μπορούμε να καταφέρουμε πράγματα, απλώς ο καθένας χρειάζεται διαφορετική καθοδήγηση, περισσότερη ή λιγότερη.
«Οι συναντήσεις - συμβόλαιο των εκπαιδευτικών που εκπονούν προγράμματα Αγωγής Υγείας με θεματική τον Σχολικό Εκφοβισμό και την Ψυχική Υγεία και η συμβολή τους στη βελτίωση των σχέσεων των μαθητών»
Authors: Φραντζή Πηνελόπη , Χολέβας Νικόλαος
Published: October 2016

Προκειμένου για την ανάληψη και υλοποίηση προγραμμάτων Αγωγής Υγείας στην ενότητα της πρόληψης του σχολικού εκφοβισμού και της ψυχικής υγείας, θεωρείται απαραίτητη η ευαισθητοποίηση από τον ίδιο τον εκπαιδευτικό. Κρίνεται αναγκαίο ο εκπαιδευτικός να διερευνήσει τη δική του στάση και αντίδραση απέναντι σε κάθε έκφραση σχολικού εκφοβισμού, την ψυχική υγεία και να αναλογιστεί και να διευθετήσει τις δικές του θέσεις, πριν κληθεί να ενημερώσει τους μαθητές του αλλά και να διαχειριστεί συμβάντα που θα βιώσουν οι μαθητές του.

Διαμέσου της δυναμικής των συναντήσεων οι μαθητές βιώνουν και αναγνωρίζουν τις διαφορετικότητές τους αποδεχόμενοι τα συναισθήματά τους και την προσωπική αξία τους. Γνωρίζουν τους «άλλους» και τα συναισθήματά τους, κατανοούν και μοιράζονται τις συγκινήσεις και τις σκέψεις τους. Συνεργάζονται, επιλύουν τα προβλήματα που τυχόν δημιουργούνται και συνειδητοποιούν αυτό που σηματοδοτεί το «ανήκειν» σε μια ομάδα.

Υιοθετώντας την αρχή του σεβασμού των ιδιαιτεροτήτων μέσα από συμμετοχικές και συνεργατικές διαδικασίες, τα προγράμματα Αγωγής Υγείας έχουν ως βασικό σκοπό: την ανάπτυξη της αλληλοεκτίμησης και της αλληλοαποδοχής των μαθητών. Το κυριότερο μέσο υλοποίησης ήταν η αξιοποίηση των βιωμάτων. Η δημιουργία κλίματος εμπιστοσύνης, ασφάλειας και αμοιβαιότητας ήταν το δεύτερο συστατικό στοιχείο.

Οι ενότητες των προγραμμάτων Αγωγής υγείας θα προσεγγιστούν θεωρητικά από τα μοντέλα του εποικοδομισμού, της ανακαλυπτικής και συνεργατικής μάθησης.
Αίσθηση του χιούμορ και χαρισματικά παιδιά: Όταν ο έξυπνος περνιέται για «εξυπνάκιας»
Authors: Μητσοπούλου Ευτυχία , Αντωνίου Αλέξανδρος-Σταμάτιος
Published: October 2016

Οι περισσότεροι από τους ερευνητές οι οποίοι ασχολούνται με τα χαρισματικά παιδιά προσδίδουν μεγαλύτερη έμφαση σε ζητήματα ευφυΐας και δημιουργικότητας και μικρότερη σε ζητήματα που αφορούν στους στρατηγικές που τα παιδιά αυτά χρησιμοποιούν για να προσαρμοστούν στο κλίμα της σχολικής τάξης. Μία από αυτές τις στρατηγικές είναι και η αίσθηση του χιούμορ. Έχει παρατηρηθεί πολλές φορές ότι, ενώ αυτό το χιούμορ δείχνει υψηλές γνωστικές λειτουργίες, δύναται να καταστεί ενοχλητικό και να προκαλέσει τη δυσαρέσκεια μαθητών και εκπαιδευτικών. Ο χαρισματικός μαθητής ο οποίος χρησιμοποιεί το χιούμορ του για να προσποιηθεί τον «εξυπνάκια» είναι πιθανό να το κάνει για πολλούς λόγους, όπως η ανία, το στρες και η προσπάθειά του να γίνει αγαπητός στους άλλους. Κι όμως, αυτά τα παιδιά δεν εκλαμβάνουν τη ζωή ως αστεία, αντίθετα αντιμετωπίζουν με ωριμότητα κάθε περιστατικό που προκύπτει στη ζωή τους. Ωστόσο, συνιστά μια καλή αφορμή για προβληματισμό το γεγονός ότι οι χαρισματικοί μαθητές κάνουν χρήση του χιούμορ τους ανάλογα με την κατάσταση και τον ακροατή διαφοροποιώντας το συχνά προκειμένου να γίνουν αρεστοί στους συνομηλίκους τους.
MePlusMe: Διαδικτυακό σύστημα ψυχολογικής και ακαδημαϊκής υποστήριξης σπουδαστών στην τριτοβάθμια εκπαίδευση. Μελέτη Επίδειξης Τελικής Εφαρμογής.
Authors: Παπαδάτου-Παστού Μαριέττα , Τουλουμάκου Άννα , Τζότζολη Παταπία-Μαρία
Published: October 2016

Εισαγωγή: Οι σπουδαστές στην τριτοβάθμια εκπαίδευση αντιμετωπίζουν συχνά ψυχολογικά προβλήματα ήπιας μορφής ή/και ακαδημαϊκές δυσκολίες. Αυτά μπορεί να οδηγήσουν σε υποβέλτιστη ψυχική υγεία, κακή ακαδημαϊκή επίδοση, μειωμένη ικανοποίηση από τις σπουδές, και, ενδεχομένως, σε παραίτηση από ακαδημαϊκές δραστηριότητες. Οι υπηρεσίες ψυχολογικής υποστήριξης στα πλαίσια των Ιδρυμάτων Ανώτατης Εκπαίδευσης (ΙΑΕ), όταν υπάρχουν, είναι υποχρηματοδοτούμενες και υπερπλήρεις. Ένα καινοτόμο, διαδικτυακό σύστημα αναπτύχθηκε από την iConcipio, το MePlusMe, για να προσφέρει ψυχολογική και ακαδημαϊκή υποστήριξη σε φοιτητές και να τους βοηθήσει να αναπτύξουν την προσωπική τους αποτελεσματικότητα.

Σκοπός της έρευνας: Η μελέτη επίδειξης της τελικής εφαρμογής (proof of concept study) του MePlusMe με σκοπό να διερευνηθεί η αναγκαιότητα ανάπτυξης ενός τέτοιου συστήματος και να εξασφαλιστεί ότι απηχεί τις ανάγκες των τελικών χρηστών.

Αποτελέσματα: Στοιχεία από πέντε βρετανικά ΙΑΕ (King’s College London, University of Edinburgh, University of Warwick, University of Roehampton και Bournemouth University, N = 873 σπουδαστές)  δείχνουν υψηλή ικανοποίηση των χρηστών, με το σύστημα να είναι φιλικό προς το χρήστη και να καλύπτει πραγματικές ανάγκες που δεν ικανοποιούνται με άλλους τρόπους.

Συμπεράσματα: Το ΜeplusΜe μπορεί να προχωρήσει στο επόμενο βήμα ανάπτυξής του που είναι η μελέτη σκοπιμότητας (feasibility study), η οποία προγραμματίζεται να ξεκινήσει το φθινόπωρο του 2015 με τη συμμετοχή τεσσάρων βρετανικών ΙΑΕ.
Η Αυτονομία των Ατόμων με Νοητική Υστέρηση: Σύγκριση Μαθητών και Αποφοίτων Ειδικών Εκπαιδευτικών Πλαισίων
Authors: Παπαδημητρίου Αργυρώ , Σάλμοντ Ελευθερία
Published: October 2016

Σκοπός της παρούσας έρευνας ήταν να διερευνήσει τα επίπεδα αυτονομίας ατόμων με νοητική καθυστέρηση, μαθητών και απόφοιτων των ειδικών εκπαιδευτικών πλαισίων όπου προσφέρεται ειδική επαγγελματική εκπαίδευση. Χρησιμοποιήθηκε η Κλίμακα Αυτονομίας του ARC, η οποία εξετάζει 6 διαστάσεις αυτονομίας και χορηγήθηκε σε 200 μαθητές και απόφοιτους των ειδικών εκπαιδευτικών πλαισίων του νομού Αττικής. Η κλίμακα προσαρμόστηκε στα ελληνικά και σταθμίστηκε για τον συγκεκριμένο πληθυσμό που ανήκει το δείγμα, βρέθηκε ότι τον υψηλότερο βαθμό αυτονομίας παρουσιάζουν οι απόφοιτοι με εργασιακή προϋπηρεσία, αλλά και ότι οι απόφοιτοι συνολικά είχαν υψηλότερη αυτονομία από τους μαθητές. Παράλληλα, οι άντρες συμμετέχοντες είχαν υψηλότερο ποσοστό αυτονομίας από τις γυναίκες. Τέλος, σημειώθηκαν διαφορές στο βαθμό αυτονομίας μεταξύ των ειδικών εκπαιδευτικών πλαισίων τόσο συνολικά όσο και σε συγκεκριμένες διαστάσεις της κλίμακας. Φαίνεται ότι η ελληνική προσαρμογή του ARC αποτελεί έγκυρο και αξιόπιστο μέσο μέτρησης της αυτονομίας των ατόμων με νοητική καθυστέρηση. Οι υπάρχουσες διαφορές που εντοπίστηκαν μεταξύ των υπο-ομάδων του δείγματος συνεισφέρουν στη διαπίστωση της ανομοιογένειας που επικρατεί στα επίπεδα αυτονομίας των ατόμων αυτών και αποτελεί πρώτο βήμα για την περαιτέρω μελέτη των παραγόντων που την καθορίζουν και τη διαμορφώνουν, η κατανόηση των οποίων είναι απαραίτητη για την ουσιαστική βελτίωση των συνθηκών διαβίωσης των ατόμων με νοητική καθυστέρηση στην Ελλάδα.
ΠΡΟΛΟΓΟΣ
Authors: Παπαδάτος Γιάννης
Published: October 2016
Inclusive education strategies in New Zealand, a leader in inclusive education
Authors: Mitchell David
Published: October 2016

1989. aastast alates on Uus-Meremaa haridussüsteemis toimunud mitmed ulatuslikud reformid, mille tulemusena on sellest saanud üks kõige enam detsentraliseeritud süsteeme maailmas. Artiklis analüüsitakse, mil määral vastab Uus-Meremaal toimuv kümnele kaasava hariduse tunnusele, milleks on kontseptsioon, paigutamine, õppekava, hindamine, õpetamine, aktsepteerimine, juurdepääs, toetus, ressursid ja juhtimine. Töös antakse neist komponentidest lühiülevaade, mida illustreeritakse näidetega olukorrast Uus-Meremaal, ja jõutakse järeldusele, et kõigi kümne tunnuse poolest on Uus-Meremaa heal järjel.
 Full text
A descriptive analysis of bullying in prison: a study of male offenders in Estonia
Authors: Kõiv Kristi
Published: October 2016

Võitlus kiusamisega mistahes kontekstis (k.a vangla) saab alguse selle olemuse väljaselgitamisest. Selleks püstitati kaks eesmärki: 1) kirjeldada vanglakiusamise olemust ja ulatust, lähtudes kahest aspektist – teiste kinnipeetavate kiusamine ja kiusamise ohvriks langemine, ning 2) võrrelda kiusajate, ohvrite, kiusajate/ohvrite ja kiusamisega mitteseotud kinnipeetavate gruppide personaalseid ja käitumuslikke karakteristikuid ning reaktsioone kiusamisele ühe Eesti meestevangla näitel. Uuritavateks oli 110 täiskasvanud meessoost kinnipeetavat, kes täitsid enesekohase ankeedi DIPC-R (Ireland, 2002a), millega mõõdetakse vanglakiusamisele iseloomulikku käitumist. Tulemused näitavad, et selles kinnipidamisasutuses oli prevaleerivaks kiusamisliigiks kaudne kiusamine. Uuringust nähtub, et 77% uuritud kinnipeetavatest oli seotud kiusamisega kas kiusaja/ohvri (43%), ohvri (20%) või kiusaja (14%) staatuses, mis viitab vanglakiusamise laiaulatuslikkusele. Uurimisandmed võimaldavad võrrelda kiusamisega seotud uuritavate gruppide personaalseid ja käitumuslikke karakteristikuid ning reaktsioone kiusamisele, kõrvutades neid varasemate tulemustega samas valdkonnas.
 Summary
An evidence-based algorithm for the management of common peroneal nerve injury associated with traumatic knee dislocation
Authors: Samson Deepak , Ng Chye Yew , Power Dominic
Published: October 2016

Traumatic knee dislocation is a complex ligamentous injury that may be associated with simultaneous vascular and neurological injury. Although orthopaedic surgeons may consider CPN exploration at the time of ligament reconstruction, there is no standardised approach to the management of this complex and debilitating complication. This review focusses on published evidence of the outcomes of common peroneal nerve (CPN) injuries associated with knee dislocation, and proposes an algorithm for the management.

Cite this article: Deepak Samson, Chye Yew Ng, Dominic Power. An evidence-based algorithm for the management of common peroneal nerve injury associated with traumatic knee dislocation. EFORT Open Rev 2016;1:362-367. DOI: 10.1302/2058-5241.160012.
A Novel Lipid Biomarker Panel for the Detection of Heart Failure with Reduced Ejection Fraction
Authors: Mueller-Hennessen Matthias , Düngen Hans-Dirk , Lutz Matthias , Trippel Tobias Daniel , Kreuter Michael , Sigl Johanna , Müller Oliver J , Tahirovic Elvis , Witt Henning , Ternes Philipp , Carvalho Susan , Peter Erik , Rein Dietrich , Schatz Philipp , Herth Felix , Giannitsis Evangelos , Weis Tanja , Frey Norbert , Katus Hugo A
Published: October 2016

OBJECTIVES

In this study we aimed to identify novel metabolomic biomarkers suitable for improved diagnosis of heart failure with reduced ejection fraction (HFrEF).

METHODS

We prospectively recruited 887 individuals consisting of HFrEF patients with either ischemic (ICMP, n = 257) or nonischemic cardiomyopathy (NICMP, n = 269), healthy controls (n = 327), and patients with pulmonary diseases (n = 34). A single-center identification (n = 238) was followed by a multicenter confirmation study (n = 649). Plasma samples from the single-center study were subjected to metabolite profiling analysis to identify metabolomic features with potential as HFrEF biomarkers. A dedicated analytical protocol was developed for the routine analysis of selected metabolic features in the multicenter cohort.

RESULTS

In the single-center study, 92 of 181 metabolomic features with known chemical identity (51%) were significantly changed in HFrEF patients compared to healthy controls (P <0.05). Three specific metabolomic features belonging to the lipid classes of sphingomyelins, triglycerides, and phosphatidylcholines were selected as the cardiac lipid panel (CLP) and analyzed in the multicenter study using the dedicated analytical protocol. The combination of the CLP with N-terminal pro–B-type natriuretic peptide (NT-proBNP) distinguished HFrEF patients from healthy controls with an area under the curve (AUC) of 0.97 (sensitivity 80.2%, specificity 97.6%) and was significantly superior compared to NT-proBNP alone (AUC = 0.93, sensitivity 81.7%, specificity 88.1%, P <0.001), even in the subgroups with mildly reduced left ventricular EF (0.94 vs 0.87; P <0.001) and asymptomatic patients (0.95 vs 0.91; P <0.05).

CONCLUSIONS

The new metabolomic biomarker panel has the potential to improve HFrEF detection, even in mild and asymptomatic stages. The observed changes further indicate lipid alterations in the setting of HFrEF.
Plasma N-terminal Prosomatostatin and Risk of Incident Cardiovascular Disease and All-Cause Mortality in a Prospective Observational Cohort: the PREVEND Study
Authors: Abbasi Ali , Kieneker Lyanne M , Corpeleijn Eva , Gansevoort Ron T , Gans Rijk O B , Struck Joachim , de Boer Rudolf A , Hillege Hans L , Stolk Ronald P , Navis Gerjan , Bakker Stephan J L
Published: October 2016

BACKGROUND

Somatostatin is a component of the well-known insulin-like growth factor-1/growth hormone (GH) longevity axis. There is observational evidence that increased GH is associated with an increased risk of cardiovascular disease (CVD). We aimed to investigate the potential association of plasma N-terminal fragment prosomatostatin (NT-proSST) with incident CVD and all-cause mortality in apparently healthy adults.

METHODS

We studied 8134 participants without history of CVD (aged 28–75 years; women, 52.6%) from the Prevention of Renal and Vascular End-stage Disease (PREVEND) study in Groningen, the Netherlands. Plasma NT-proSST was measured in baseline samples. Outcomes were incidence of CVD and all-cause mortality.

RESULTS

In cross-sectional analyses, NT-proSST [mean (SD), 384.0 (169.3) pmol/L] was positively associated with male sex and age (both P < 0.001). During a median follow-up of 10.5 (Q1-Q3: 9.9–10.8) years, 708 (8.7%) participants developed CVD and 517 (6.4%) participants died. In univariable analyses, NT-proSST was associated with an increased risk of incident CVD and all-cause mortality (both P < 0.001). In multivariable analyses, these associations were independent of the Framingham risk factors, with hazard ratios (95% CI) per doubling of NT-proSST of 1.17 (1.03–1.34; P = 0.02) for incident CVD and of 1.28 (1.09–1.49; P = 0.002) for all-cause mortality. Addition of NT-proSST to the updated Framingham Risk Score improved reclassification (integrated discrimination improvement (P < 0.001); net reclassification improvement was 2.5% (P = 0.04)).

CONCLUSIONS

Plasma NT-proSST is positively associated with increased risk of future CVD and all-cause mortality, partly independent of traditional CVD risk factors. Further research is needed to address the nature of associations.
Minutiae filtering using ridge-valley method
Authors: Ameller Marco Antonio , González María Angélica
Published: October 2016

In order to identify subjects in a convenient and efficient way one must use some special feature that makes it possible to discriminate between persons. Some of the features are biometric in nature, such as iris texture, hand shape, the human face, and of course finger prints. These play an important role in many automatic identification systems, since every person is believed to have a unique set of fingerprints. Before a fingerprint image can be looked up in a database, it has to be classified into one of 5 types in order to reduce processing times.
On Chinese and Western Family Trees: Mechanism and Performance
Authors: Siqueira Elton S , Kabongo Patrick Cisuaka , Li Tiancheng , Castanho Carla D. , Weigang Li
Published: October 2016

Family tree is an efficient data structure to store the kinship information in a family. There are basically two kinds of trees: Western Family Tree (WFT) and Oriental Family Tree such as Chinese Family Tree (CFT). To get an insight of their efficiency in the context of family kinship presentation and information extraction, in this paper we develop WFT and CFT presentation models and search algorithms, comparing their search performance and inherent mechanism. The study reveals that the computational cost is higher in CFT model, but it provides a greater gain in information retrieval and produces more details of the kinship between individuals in the family.
Dynamic Fuzzy Clustering Method for Decision Support in Electricity Markets Negotiation
Authors: Faia Ricardo , Pinto Tiago , Vale Zita
Published: October 2016

Artificial Intelligence (AI) methods contribute to the construction of systems where there is a need to automate the tasks. They are typically used for problems that have a large response time, or when a mathematical method cannot be used to solve the problem. However, the application of AI brings an added complexity to the development of such applications. AI has been frequently applied in the power systems field, namely in Electricity Markets (EM). In this area, AI applications are essentially used to forecast / estimate the prices of electricity or to search for the best opportunity to sell the product. This paper proposes a clustering methodology that is combined with fuzzy logic in order to perform the estimation of EM prices. The proposed method is based on the application of a clustering methodology that groups historic energy contracts according to their prices’ similarity. The optimal number of groups is automatically calculated taking into account the preference for the balance between the estimation error and the number of groups. The centroids of each cluster are used to define a dynamic fuzzy variable that approximates the tendency of contracts’ history. The resulting fuzzy variable allows estimating expected prices for contracts instantaneously and approximating missing values in the historic contracts.